**KÚPNA ZMLUVA**

**uzatvorená podľa ust. § 409 a nasl. Obchodného zákonníka – zákona č. 513/1991 Zb. v znení neskorších predpisov.**

**Čl. I.**

**Zmluvné strany**

1.1 **Kupujúci: Obec Močenok**

 Zastúpený: PaedDr. Roman Urbánik, starosta obce

 Sídlo: Obecný úrad, Sv. Gorazda 629/82, 951 31 Močenok

 IČO: 00 308 439

 DIČ: 20 21 25 27 94

 Bankové spojenie: VÚB banka, a.s.

 Číslo účtu IBAN: SK95 0200 0000 0023 7244 6256

 Telefón: +421376552370

 E-mail: starosta@mocenok.sk

 (ďalej ako ,,kupujúci“)

1.2 **Predávajúci:**

 Zastúpený:

 Sídlo:

 IČO:

 IČ pre DPH:

 DIČ:

 Bankové spojenie:

 Číslo účtu IBAN:

 Telefón:

 E-mail:

 Zapísaný v .............registri v ...............oddiel............. pod č..........

 (ďalej ako ,,predávajúci“)

**Čl. II.**

**Úvodné ustanovenie**

Kupujúci na obstaranie predmetu tejto kúpnej zmluvy použil postup verejného obstarávania podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

**Čl. III.**

**Predmet plnenia**

3.1 Predmetom plnenia zákazky s názvom: ,,Zvyšovanie bezpečnosti v obci Močenok – rozšírenie kamerového systému VI .“ je dodanie, montáž, následné uvedenie do prevádzky a zaškolenie zamestnancov kupujúceho podľa výzvy na predkladanie cenových ponúk a predloženej cenovej ponuky zo dňa ..................................

3.2 Predávajúci prehlasuje, že táto zmluva je v súlade s podmienkami určenými vo výzve vypracovanej objednávateľom.

3.3 Predávajúci dodá predmet zákazky vo vlastnom mene a na vlastnú zodpovednosť.

3.4 Predávajúci podpisom tejto zmluvy vyhlasuje, že predmet kúpy je v jeho výlučnom vlastníctve a nie je zaťažený právom tretej osoby.

3.5 Predávajúci sa zaväzuje dodať včas a riadne predmet plnenia kupujúcemu a kupujúci sa zaväzuje predmet zmluvy od predávajúceho prevziať a zaplatiť dohodnutú zmluvnú cenu v celom rozsahu za platobných podmienok dohodnutých v Čl. VI. tejto zmluvy.

3.6 Predávajúci sa zaväzuje, že systém bude po technickej stránke inštalovaný a nastavený tak, že neumožní porušenie zákona o ochrane osobných údajov, resp. iných platných predpisov.

3.7 Bližšia špecifikácia predmetu plnenia je uvedená v prílohe č. 1 tejto zmluvy.

3.8 Predávajúci prehlasuje, že je vlastníkom licencie na prevádzkovanie technickej služby na ochranu majetku a osoby definuje zákon č. 473/2005 Z.z. o poskytovaní služieb v oblasti súkromnej bezpečnosti (zákon o súkromnej bezpečnosti) v znení neskorších predpisov (ďalej ak ako ,,zákon o súkromnej bezpečnosti“). Zákon o súkromnej bezpečnosti definuje súkromnú bezpečnosť ako poskytovanie súkromnej bezpečnostnej služby alebo poskytovanie technickej služby.

**Čl. IV.**

**Čas a miesto dodania**

4.1 Predávajúci uskutoční plnenie predmetu zmluvy riadne a včas v celom rozsahu – do dvoch mesiacov od účinnosti tejto zmluvy.

4.2 Dohodnutým miestom dodania je Obec Močenok a to:

* Areál Materskej školy, ul. Vinohradská – osadenie 1 ks statickej kamery na stenu budovy, ktorá bude snímať hlavný chodník a vstup
* Areál Materskej školy, ul. Vinohradská – osadenie 1 ks statickej kamery na stĺ pri chodníku z parkoviska, ktorá bude snímať vstup do areálu z parkoviska
* Areál Materskej školy, ul. Vinohradská – osadenie 1 ks statickej kamery na stĺp smerom k ul. Nitrianska, ktorá bude snímať dvor od hlavnej brány a vstupy do kuchyne a kotolne
* Areál Materskej školy, ul. Vinohradská – osadenie 1 ks statickej kamery na stĺp pri detskom ihrisku, ktorá bude snímať detské a dopravné ihrisko
* Lokalita Zdravotné stredisko, ul. Mlynská – osadenie 1 ks statickej kamery na stenu lekárne, ktorá bude snímať parkovisko pred zdravotným strediskom a vstupnú bránu do areálu zdravotného strediska
* Lokalita Obecný úrad, ul. Sv. Gorazda – osadenie 1 ks statickej kamery na stenu obecného úradu, ktorá bude snímať zadný vchod do budovy obecného úradu a pošty, parkovisko a garáže
* Lokalita areálu Základnej školy, ul. Školská – osadenie 1 ks otočnej kamery na stĺp na dvore školy, ktorá bude snímať areál základnej školy, vstup do druhej a tretej budovy, telocvične a družiny
* Lokalita Centrum obce – pri fontáne, ul. Sv. Gorazda – osadenie 1 ks otočnej kamery na stĺp, ktorá bude snímať centrum obce, chodník od Hornej Kráľovej, chodník na ul. Školskej, trhovisko, fontánu, okolité predajne a chodník k obecnému úradu (smer Šaľa)
* Lokalita Kultúrne stredisko – kláštor, ul. Školská – osadenie 1 ks otočnej kamery na stĺp pri detskom ihrisku, ktorá bude snímať časť parku, detské ihrisko, hlavný vstup do budovy, parkovisko a priestor pred budovou, hokejbalové ihrisko a zadnú časť telocvične
* Lokalita pri križovatke ulíc Nitrianska a Sv. Gorazda – osadenie 1 ks otočnej kamery na stĺp, ktorá bude snímať ulicu Nitriansku, ulicu Sv. Gorazda a ul. Hájska, kultúrny dom, parkovisko pred kultúrnym domom, predajňu železoobchodu, reštauráciu Vesna a bar Imro
* Lokalita areálu obecného úradu, ul. Sv. Gorazda – osadenie 1 ks otočnej kamery na stĺp, ktorá bude snímať hlavný vchod do budovy, priestor pred obecným úradom, poštou, bankomatmi, vchod do kultúrneho domu a fit park
* Lokalita pred obchodným domom Jednota, ul. Sv. Gorazda – osadenie 1 ks otočnej kamery na stĺp, ktorá bude snímať vchod do obchodu, parkovisko, predajne cez cestu (oproti Jednote), autobusové zastávky, chodník od Hornej Kráľovej a ulicu Sv. Gorazda.

4.3 Prevzatie predmetu plnenia sa potvrdí a uvedie v ,,Protokole o prevzatí a odovzdaní predmetu plnenia“. Protokol bude vyhotovený v dvoch vyhotoveniach, po jednom pre každú zmluvnú stranu. Preberací protokol bude obsahovať min.:

a) presné označenie dodávateľa vrátane príslušenstva

b) dátum, čas a miesto odovzdania

c) dátum, čas a miesto montáže, uvedenia do prevádzky

d) začiatok a koniec skúšobnej prevádzky (dva týždne odo dňa prevzatia premetu plnenia bez vád a nedorobkov), ktorá overí funkčnosť predmetu plnenia aj s už existujúcim systémov

e) prehlásenie predávajúceho, že predmet plnenia je v súlade s touto zmluvou, a že je spôsobilý na prevádzku a po technickej stránke je inštalovaný a nastavený tak, že neumožní porušenie zákona o ochrane osobných údajov

f) označenie osôb, ktoré predmet plnenia odovzdávajú, a ktoré predmet plnenia preberajú uvedením ich mena

g) presnú špecifikáciu odovzdávajúceho tovaru a dokumentáciu k nemu (vrátane príslušenstva)

h) podpisy odovzdávajúcich a preberajúcich osôb vrátane dátumu odovzdania a prevzatia celého predmetu plnenia

i) mená, heslá a IP adresy všetkých inštalovaných zariadení.

Protokol o odovzdaní a prevzatí tovaru bude vyhotovený v dvoch vyhotoveniach, po jednom pre každú stranu.

4.4 Oprávnená osoba kupujúceho má právo prezrieť tovar a  jeho stav vizuálnou kontrolou, vrátane príslušenstva a výbavy, zároveň má právo preveriť, či zodpovedá zmluve a špecifikácii uvedenej v prílohe č. 1. Uvedené právo kontroly však nezbavuje predávajúceho zodpovednosti za riadne a včasné dodanie tovaru. V prípade zjavných nedostatkov má právo kupujúci požadovať ich okamžité odstránenie (do 48 hodín). Pokiaľ kupujúci zistí, že odovzdávaný tovar nezodpovedá špecifikácii v prílohe č. 1 tejto zmluvy, podmienkam stanoveným vo verejnom obstarávaní alebo tovar bude odovzdávaný bez požadovaných dokladov, je kupujúci oprávnený neprevziať tovar a dohodnúť s predávajúcim náhradný termín jeho odovzdania, pričom termín dodania celého predmetu zmluvy musí byť dodržaný.

4.5 Predávajúci vyrozumie kupujúceho o odovzdaní predmetu plnenia min. 3 dni vopred. Predávajúci je povinný kupujúcemu zároveň pri odovzdaní predmetu zákazky odovzdať certifikáty, záručné listy na dodávané produkty, mená, heslá a IP adresy všetkých inštalačných zariadení.

4.6 Jednotlivé produkty budú odovzdané kupujúcemu v riadnom technickom stave a spôsobilé na prevádzku. Odovzdané budú spolu s dokladmi na prevádzku.

4.7 Oprávnenou osobou kupujúceho na potvrdenie dodania predmetu plnenia zmluvy je Mgr. Peter Sýkora, zástupca starostu obce Močenok.

**Čl. V.**

**Cena**

5.1 Celková cena za predmet zákazky podľa čl. III. a čl. IV. vrátane dopravy na miesto určenia je výsledkom prieskumom trhu je stanovená ako cena pevná vo výške:

Celková cena bez DPH: ................... EUR

20% sadzba DPH a výška DPH: ................... EUR

Cena spolu s DPH: ................... EUR

Slovom:

Zmluvná cena je stanovená dohodou zmluvných strán podľa zákona č. 18/1996 Z.z. o cenách v znení neskorších predpisov a vyhlášky č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov a považuje sa za maximálnu pevnú cenu platnú počas celej doby vykonávania Diela.

5.2 Položkovitý rozpočet vrátane špecifikácie predmetu plnenia tvorí prílohu č. 1 tejto zmluvy.

**Čl. VI.**

**Platobné podmienky**

6.1 Projekt bol finančne podporený Radou vlády Slovenskej republiky pre prevenciu kriminality. Predmet zákazky bude financovaný z dotácie zo štátneho rozpočtu Slovenskej republiky na rok 2019 na zabezpečenie úloh prevencie kriminality poskytnutej prostredníctvom Ministerstva vnútra Slovenskej republiky – Okresného úradu Nitra v zmysle Zmluvy č. 15/NR/2016 o poskytnutí dotácie v oblasti prevencie kriminality zo štátneho rozpočtu Slovenskej republiky na rok 2019 a z vlastných prostriedkov kupujúceho. Kupujúci neposkytne predávajúcemu zálohu na predmet plnenia.

6.2 Kupujúci sa zaväzuje za predmet plnenia zaplatiť na základe faktúr vystavených predávajúcim, ktoré budú splatné 30 dní odo dňa ich doručenia kupujúcemu. Predávajúci je oprávnený vystaviť tieto faktúry najskôr v deň prevzatia predmetu plnenia bez vád a nedorobkov, po úspešnej skúšobnej prevádzke a zaškolení zamestnancov kupujúceho. Súčasťou faktúr bude súpis dodávok, príslušenstva a vykonaných prác a činností vrátane potvrdenia o úspešnej skúšobnej prevádzke, oba doklady potvrdené oprávnenou osobou kupujúceho, Mgr. Petrom Sýkorom, zástupcom starostu obce Močenok.

6.3 Faktúra okrem náležitostí v zmysle platných účtovných a daňových predpisov bude obsahovať aj názov projektu: ,,Zvyšovanie bezpečnosti v obci Močenok – rozšírenie kamerového systému VI.“

6.4 Predmet plnenia sa stáva majetkom kupujúceho dňom uhradenia jeho kúpnej ceny určenej v bode 5.1 článku V. tejto zmluvy.

**Čl. VII.**

**Zodpovednosť za vady, záruka za akosť a záručný servis**

7.1 Predávajúci zodpovedá za predmet plnenia podľa všeobecne záväzných platných právnych predpisov a v zmysle tejto zmluvy po stránke jeho úplnosti, prevádzkovej spôsobilosti a spoľahlivosti v záručnej dobe min. 24 mesiacov. Záručná doba začne plynúť odo dňa protokolárneho prevzatia predmetu plnenia bez vád a nedorobkov kupujúcim, po úspešnej skúšobnej prevádzke a zaškolení zamestnancov kupujúceho. Záručná doba sa predlžuje o dobu, v ktorej nemohol kupujúci predmet plnenia v záručnej dobe užívať z dôvodu odstraňovania závad, na ktoré sa záruka vzťahuje. V prípade dodania nového zariadenia dodaného z dôvodu neodstránenia vád uplatnených v rámci reklamácia kupujúcim, záručná doba začína plynúť od začiatku, t.j. až jeho uvedením do prevádzky.

7.2 Predávajúci sa zaväzuje, že dodaný predmet plnenia bude bez vád a nedorobkov a v dobe jeho prevzatia kupujúcim a po dobu trvania záručnej lehoty spôsobilý na užívanie.

7.3 Predávajúci po dobu záruky uhrádza všetky náklady na záručné opravy.

7.4 Zmluvné strany sa dohodli, že akékoľvek nároky plynúce z poskytnutej záruky, uplatnené kupujúcim voči predávajúcemu, považujú obidve zmluvné strany za oprávnené a platné, pokiaľ predávajúci nepreukáže ich neoprávnenosť. Kupujúci sa zaväzuje poskytnúť predávajúcemu potrebnú súčinnosť pri získaní podkladov pre posúdenia oprávnenosti nárokov uplatnených kupujúcim.

7.5 Predávajúci je povinný zabezpečovať pozáručný servis predmetu plnenia. V rámci záručného servisu je predávajúci povinný vykonávať bezplatné odstránenie vád predmetu plnenia, na ktoré sa vzťahuje poskytnutá záruka.

7.6 Predávajúci sa zaväzuje pristúpiť k posúdeniu vady do 24 hodín od písomnej reklamácie vady (e-mail) zo strany kupujúceho, inak zodpovedá za škodu tým spôsobenú kupujúcemu. Kupujúci je oprávnený uplatniť u predávajúceho nároky z vád písomnou formou bez zbytočného odkladu od vzniku vady. Zmluvné strany sa dohodli, že kupujúci je oprávnený u predávajúceho nároky z vád uplatniť i telefonicky alebo e-mailom s následným písomným potvrdením odoslaný m predávajúcemu do 5 pracovných dní.

7.7 Predávajúci je povinný vadu, na ktorú sa vzťahuje záruka odstrániť podľa typu vady v termínoch:

- menej závažná vada do 3 dní odo dňa jej nahlásenia

- viac závažná vada do 5 dní odo dňa jej nahlásenia.

7.8 Predávajúci sa zaväzuje vykonávať bezplatný prevádzkový servis (vrátane údržby) v zmluvnom období 24 mesiacov odo dňa protokolárneho prevzatia predmetu plnenia bez vád a nedorobkov kupujúcim a to v plánovaných intervaloch tak, aby predchádzal poruchám a následným výpadkom v prevádzke kamier.

7.9 Zmluvné strany sa dohodli, že za menej závažnú vadu považujú vadu predmetu plnenia, ktorá neznemožňuje riadne a právne dovolené používanie dodaného predmetu plnenia. Viac závažnou vadou je na účely tejto zmluvy vada. Ktorá znemožňuje riadne a právne dovolené používanie dodaného predmetu plnenia.

7.10 Zmluvné strany sa dohodli, že bez ohľadu na lehoty dohodnuté v tomto článku zmluvy, je predávajúci povinný vadu odstrániť v najkratšom možnom termíne.

**Čl. VIII.**

**Zmluvné sankcie**

8.1 Predávajúci zaplatí kupujúcemu zmluvnú pokutu vo výške 100% z kúpnej ceny podľa bodu 5.1 tejto zmluvy za omeškanie s dohodnutým termínom dodania predmetu plnenia podľa bodu 4.1 tejto zmluvy.

8.2 Zmluvné strany sa dohodli, že v prípade nefunkčnosti predmetu kúpy (aj časti predmetu kúpy) v záručnej dobe, ktoré budú spôsobené vadou, na ktorú sa vzťahuje záruka a nebudú odstránené dlhšie ako 5 kalendárnych dní od ich nahlásenia predávajúcemu, má kupujúci právo uplatniť voči predávajúcemu zmluvnú pokutu vo výške 0,02% z kúpnej ceny podľa bodu 5.1 tejto zmluvy, a to za každý aj začatý kalendárny deň nefunkčnosti počínajúc 6-tym dňom od dátumu nahlásenia vady. V prípade, ak vada na ktorú sa vzťahuje záruka nebude odstránená do 5 kalendárnych dní odo dňa nahlásenia vady, je predávajúci povinný poskytnúť kupujúcemu funkčné náhradné zariadenie, a to v lehote 5 kalendárnych dní po uplynutí 5 dňovej lehoty odo dňa nahlásenia vady, do času odstránenia vady. V prípade nedodania takéhoto náhradného zariadenia, predávajúci zaplatí zmluvnú pokutu vo výške 0,2% z kúpnej ceny podľa bodu 5.1 tejto zmluvy, za každý aj začatý kalendárny deň omeškania po uplynutí 15 kalendárnych dní odo dňa nahlásenia vady. Ak náhradné zariadenie bude dodané, ale vada nebude odstránená ani do 60 kalendárnych dní odo dňa nahlásenia vady, je predávajúci povinný dodať kupujúcemu identické nové zariadenie a v prípade nedodania identického nového zariadenia, predávajúci zaplatí zmluvnú pokutu 0,5% z kúpnej ceny podľa bodu 5.1 tejto zmluvy za každý aj začatý kalendárny deň omeškania uplynutím 60 kalendárneho dňa odo dňa nahlásenia vady.

**Čl. IX.**

**Odstúpenie od zmluvy**

9.1 Kupujúci si vyhradzuje právo odstúpiť od kúpnej zmluvy v prípade, že predmet plnenia nebude zrealizovaný do dvoch mesiacov od účinnosti tejto zmluvy. Predávajúci nemá nárok na náhradu škody.

9.2 Odstúpením od zmluvy z iného dôvodu ako je uvedené v bode 9.1 tohto článku zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie.

**Čl. X.**

**Záverečné ustanovenia**

10.1 Táto zmluva nadobúda platnosť dňom jej podpisu oprávnenými zástupcami oboch zmluvných strán.

10.2 Táto zmluva nadobúda účinnosť na základe ustanovenia §47a ods. 1 zákona č. 40/1964 Zb. Občiansky zákonník v znení neskorších predpisov až dňom nasledujúcim po dni jej zverejnenia na webovom sídle kupujúceho. Túto zmluvu v zmysle §5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v platnom znení kupujúci zverejní na svojom webovom sídle. Zmluvné strany súhlasia so zverejnením celej zmluvy po jej podpise oboma zmluvnými stranami na webovom sídle kupujúceho.

10.3 Predávajúci súhlasí s vykonaním kontroly (auditu) overovania súvisiaceho s dodaním predmetu plnenia kedykoľvek počas platnosti a účinnosti zmluvy o poskytnutí dotácie zo štátneho rozpočtu Slovenskej republiky na rok 2019, a to oprávnenými osobami poskytovateľa v zmysle zmluvy o poskytnutí dotácie a poskytnúť im všetku potrebnú účinnosť. Predávajúci súhlasí s poskytnutím a zverejnením výsledkov realizovaného projektu za účelom prezentácie na úseku prevencie kriminality.

10.4 Meniť alebo doplňovať obsah tejto zmluvy je možné len formou písomných číslovaných dodatkov podpísaných oprávnenými zástupcami oboch zmluvných strán.

10.5 Táto zmluva je vyhotovená v štyroch exemplároch, po dva exempláre pre každú stranu.

Prílohy zmluvy:

1. Špecifikácia predmetu plnenia –položkovitý rozpočet

V Močenku dňa .......... V ................... dňa...............

Kupujúci: Predávajúci:

...................................................... ...............................................

PaedDr. Roman Urbánik

 starosta obce